**HALVPARTSKONTRAKT  Lem Ridecenter**

Der er hermed indgået aftale mellem Lem Ridecenter og \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, om halvpart på en elevhest.

**Prisen er kr. 300,- som vil blive faktureret pr. e-mail til betaling den 20. i hver måned.**

Hestens navn:

# Bestemmelser vedr. halvpartskontrakt:

* Man skal være medlem af LERK, og skal modtage undervisning minimum 1 gang om ugen. Kontrakten har en løbetid på 12 mdr. Kontrakten udløber derefter såfremt den ikke inden er blevet fornyet.
* For at få halvpart skal man være fyldt 10 år eller fylde 10 år i det år kontrakten indgås. Boy kan, hvis halvparten har de fornødne færdigheder, godkende halvparter ned til 7 år.
* Man skal kunne sadle hesten op og ride i alle 3 gangarter.
* Det er forældrenes ansvar at deres børn overholder halvpartskontraktens bestemmelser.
* Det er alene Boy der bestemmer, hvilke elevheste, der kan opnås halvpart på, ligesom det er Boy, der bestemmer hvilke ryttere, der passer sammen med de enkelte heste.
* Såfremt de heste der kan opnås halvpart på er optaget, kan man blive skrevet på venteliste.

# Lem Ridecenters forventninger til dig:

* Du rider max. 50 minutter af gangen (inkl. opvarmning).
* Du er sød og omsorgsfuld ved hesten.
* Du skal strigle hesten og rense hove før og efter hver ridetur.
* Du skal rydde op og feje staldgangen, når du har ordnet ”din” hest.
* Du rengør og pudser sadel samt hovedtøj efter behov (ca. 1 gang hver anden måned).
* Du skal være imødekommende over for de andre i stalden og efterkomme instrukser givet af Boy eller bestyrelsen for Lem Ridecenter.

# Sikkerhedsbestemmelser:

* Al ophold på LERK’s arealer og benyttelse af faciliteter sker på eget ansvar.
* Du skal bære godkendt ridehjelm når du trækker med eller rider på hesten.
* Du skal bære godkendt ridehjelm under ophold i ridehallerne.

**Er du fyldt 18 år (myndig), må du uden yderligere opsyn:**

* Arbejde med hesten i staldområdet.
* Benytte indendørs ridehaller.
* Benytte udendørs ridebaner.

# Er du ikke fyldt 18 år, må du, under opsyn af en myndig:

* Arbejde med hesten i elevstaldområdet.
* Benytte indendørs ridehaller.

# Er du fyldt 15 år, og er du sammen med en anden elev med halvpart, der også er fyldt 15 år må I sammen uden yderlige opsyn:

* Arbejde med hestene i elevstaldområdet.
* Benytte indendørs ridehaller.

# Generelle bestemmelser:

* Du må benytte hesten enten lørdag eller søndag, samt i de ferier hvor der ikke er elevundervisning. Fredag er elevhestenes fridag. Elevhestene har fri i skolernes sommerferieperiode for at slappe af, - i den periode kan man ikke ride og der vil ikke blive opkrævet kontingent.
* Der må ikke rides, hvis klubben skal bruge hestene til stævne eller andet arrangement. Arrangementsoversigten kan ses på klubmodul.
* Du har ret til at deltage i undervisning på hesten.
* Du har ret til at deltage i stævner afholdt af LERK på hesten, (2 starter)
* Du må gerne give hesten æbler og gulerødder, men ikke noget derudover.
* Du må ikke ride hesten uden for rideskolens område
* Du må ikke springe på hesten
* Du må ikke lade andre ride på hesten.
* Du må ikke klippe hale, man og pandelok på hesten uden at det sker i samråd med Boy.
* Du må ikke slå på eller råbe ad hesten.
* Du skal ikke muge i boksen, det klarer Boy med staldkatten.
* Du må ikke give hesten ekstra halm eller hø

Såfremt ovenstående ikke overholdes kan kontrakten opsiges omgående af Lem Ridecenter.

Bliver hesten syg eller halt, vil det altid stå på tavlen i stalden. Så tjek derfor altid inden du går i gang med at ordne hesten. Kortvarig sygdom (ca. 2 uger) vil ikke blive reduceret i prisen.

Lem Ridecenter står for alle udgifter som foder, dyrlæge, smed, udstyr m.m.

Kontrakten kan opsiges af begge parter med 1 måneds varsel med udgang af en måned. Kontrakten skal opsiges skriftligt til **cirsten.justesen@gmail.com**

# HALVPARTEN ER UDLEJET TIL:

Rytterens navn:

Adresse:

Fødselsdato: Medlems nummer: Rytterens tlf: Forældres tlf:

Underskrift rytter:

Underskrift forældre:

Underskrift Lem Ridecenter (Cirsten Justesen):

## Al fakturering fra Lem Ridecenter sendes pr mail til alle, derfor er det vigtigt, at oplyse ændringer i mail adresser til Lem Ridecenter på mail cirsten.justesen@gmail.com